“ทองฟิวเจอร์” พุ่งทะลุ 2,000 เหรียญ รับดอลล์อ่อน-บอนด์ยีลด์ร่วง
"ทองฟิวเจอร์" พุ่งทะลุ 2,000 เหรียญ อานิสงส์ดอลล์อ่อน-บอนด์ยีลด์ร่วง โดย ณ เวลา 23.18 น.ตามเวลาไทย สัญญาทองคำตลาด COMEX ส่งมอบเดือนมิ.ย. บวก 19.40 ดอลลาร์ หรือ 0.98% สู่ระดับ 2,005.60 ดอลลาร์/ออนซ์
"ทองฟิวเจอร์" พุ่งทะลุ 2,000 เหรียญ อานิสงส์ดอลล์อ่อน-บอนด์ยีลด์ร่วง
4 เม.ย. 2566

ผู้สื่อข่าวรายงานว่า วันนี้(3 เม.ย.66) ราคาทองฟิวเจอร์พุ่งขึ้นเกือบ 20 ดอลลาร์ ทะลุระดับ 2,000 ดอลลาร์ในวันนี้ โดยได้แรงหนุนจากการอ่อนค่าของดอลลาร์ และการร่วงลงของอัตราผลตอบแทนพันธบัตรรัฐบาลสหรัฐ
โดย ณ เวลา 23.18 น.ตามเวลาไทย สัญญาทองคำตลาด COMEX (Commodity Exchange) ส่งมอบเดือนมิ.ย. บวก 19.40 ดอลลาร์ หรือ 0.98% สู่ระดับ 2,005.60 ดอลลาร์/ออนซ์
ทั้งนี้ ดอลลาร์ที่อ่อนค่าจะเพิ่มความน่าดึงดูดของทอง โดยทำให้สัญญาทองมีราคาถูกลงสำหรับผู้ถือครองเงินสกุลอื่น ส่วนการร่วงลงของอัตราผลตอบแทนพันธบัตรรัฐบาลสหรัฐ จะช่วยลดต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
ตลาดจับตาตัวเลขจ้างงานนอกภาคเกษตรในวันศุกร์ ซึ่งจะบ่งชี้ทิศทางอัตราดอกเบี้ยของธนาคารกลางสหรัฐ (เฟด)